SCB ตั้ง 4 ผู้จัดการใหญ่แทนตำแหน่ง “เอ็มดี” ปรับ “อาทิตย์” เหลือนั่งซีอีโอรับโฉมใหม่แบงก์
SCB ตั้ง 4 ผู้จัดการใหญ่แทนตำแหน่ง “เอ็มดี” ปรับ “อาทิตย์” เหลือนั่งซีอีโอรับโฉมใหม่แบงก์
5 ก.พ. 2562

ธนาคารไทยพาณิชย์ จำกัด (มหาชน) หรือ SCB ระบุว่า ที่ประชุมคณะกรรมการธนาคารอนุมัติการปรับโครงสร้างการบริหารงานของธนาคารและแต่งตั้งผู้บริหารระดับสูง โดยปรับเป็นรูปแบบองค์กรที่จะมุ่งเน้นการนำขีดความสามารถที่ได้สร้างขึ้นภายใต้โครงการ SCB Transformation ไปก่อให้เกิดประโยชน์สูงสุด โดยมีผลตั้งแต่วันที่ 5 ก.พ.62
ทั้งนี้ ตามโครงสร้างการบริหารงานใหม่ ธนาคารปรับตำแหน่งกรรมการผู้จัดการใหญ่และประธานเจ้าหน้าที่บริหาร ให้เป็นเพียงตำแหน่งประธานเจ้าหน้าที่บริหาร (CEO) และแต่งตั้งคณะผู้จัดการใหญ่ ประกอบด้วยผู้จัดการใหญ่ (President) 4 ตำแหน่ง ซึ่งจะร่วมกันวางนโยบาย ยุทธศาสตร์ และตัดสินใจในเรื่องสำคัญของธนาคาร
พร้อมกันนี้ นายอรพงศ์ เทียนเงิน ได้แจ้งขอลาออกจากตำแหน่งกรรมการธนาคาร มีผลตั้งแต่วันที่ 5 ก.พ.62
สำหรับการแต่งตั้งผู้บริหารระดับสูง ประกอบด้วย นายอาทิตย์ นันทวิทยา ดำรงตำแหน่ง กรรมการและประธานเจ้าหน้าที่บริหาร ส่วนคณะผู้จัดการใหญ่ ประกอบด้วย นายอรพงศ์ เทียนเงิน ดำรงตำแหน่งผู้จัดการใหญ่ , นายสารัชต์ รัตนาภรณ์ ดำรงตำแหน่ง ผู้จัดการใหญ่ , นายอารักษ์ สุธีวงศ์ ดำรงตำแหน่ง ผู้จัดการใหญ่ และนางอภิพันธ์ เจริญอนุสรณ์ ดำรงตำแหน่ง ผู้จัดการใหญ่